Diari Oficial de la Generalitat Valenciana


Sumari del DOGV 4407, del 27-12-2002 (2002/14712)

RESOLUCIÓ de 18 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per a l'adquisició, la renovació o la millora d'equipament cientificotecnològic per a infraestructures d'investigació per a l'exercici 2003.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14000


Data del document
:   18-12-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * universitat
    * centre d'investigació
    * ajuda pública
    * cooperació científica
    * aparell científic
    * col·legi professional
    * recerca i desenvolupament
    * suport econòmic
    * investigació científica
    * tecnologia

RESOLUCIÓ de 18 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per a l'adquisició, la renovació o la millora d'equipament cientificotecnològic per a infraestructures d'investigació per a l'exercici 2003. [2002/14514]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc normatiu en el qual s'ha de desenrotllar l'actuació de la Generalitat en esta matèria i les finalitats essencials que han de perseguir les activitats de foment i de coordinació.
  
En el marc d'execució del vigent Pla Valencià d'Investigació Científica, Desenrotllament Tecnològic i Innovació (PVIDI) instrument bàsic de planificació en matèria de I+D+I previst en la llei 7/1997, i d'acord amb les orientacions de la Comissió Europea, establides en el document de treball sobre el Espai Europeu de les Infraestructures Científiques (SEC/2001/356) i el paper de les regions en el Espai Europeu de la Investigació (COM/2000/0006), la Comunitat Valenciana busca dotar-se d'infraestructures científiques que li permeten respondre d'una manera eficaç a les noves necessitats i reptes que la societat demana en matèria d'investigació científica, tecnologia i innovació.
  
En línies generals, la present convocatòria té per objectiu promoure l'existència d'un equipament adequat per a les infraestructures d'investigació. Per tant, l'objectiu primari no es tant la adquisició de l'equipament per se, sinó el seu enquadrament en el si d'infraestructures o instal·lacions que proveeixen servicis essencials para la I+D+I en àmplies àrees cientificotecnològiques
  
En este sentit, els aspectes més rellevants que es pretén afavorir són: la concentració, la complementarietat i la disponibilitat dels recursos d'investigació.
  
Pel que fa a la concentració, s'orienta per a afavorir l'abast d'una massa crítica en les instal·lacions i en les economies d'escala que puguen derivar-se, evitant l'atomització dels recursos financers en el xicotet equipament, accessible a través d'altres ajudes.
  
Respecte de la complementarietat, es perseguix integrar l'equipament que se sol·licita en el marc de les infraestructures més àmplies, de manera que constituïsquen autèntiques instal·lacions capaces d'oferir amplis servicis per a la I+D+I, aspecte este que serà determinant en la priorització dels projectes. En este sentit, es valorarà l'assignació de l'equipament als servicis centrals en els centres d'investigació i tecnologia.
  
Finalment, en allò referent a la disponibilitat, es busca la participació activa dels grups d'investigació, ubicats a la Comunitat Valenciana o no, que avalen les propostes a fi d'assegurar un ampli ús d'estes, així com posar a disposició de les infraestructures en les condicions que es determinen.
  
Per a assegurar la consecució dels objectius exposats, l'avaluació de les propostes tindrà en compte el grau d'integració de les infraestructures i les instal·lacions per a les quals l'equipament s'adquirix en l'entorn autonòmic, nacional i, si és el cas, europeu. Amb això es pretén evitar duplicitats i explotar al màxim les sinergies que puguen derivar-se de l'ús compartit o en xarxa de les instal·lacions.
  
Per tot això, en l'exercici de les funcions atribuïdes en matèria de foment de la investigació científica, desenrotllament tecnològic i innovació per Decret 7/2002, de 25 de juliol, del president de la Generalitat Valenciana i de les facultats conferides per l'article 47 de la Llei d'Hisenda Pública de la Generalitat Valenciana i en virtut de la delegació d'atribucions del president de la Generalitat Valenciana que establix l'article 2 del Decret 9/2002, de 5 de setembre, del president de la Generalitat Valenciana, i l'article 47 de la Llei d'Hisenda Pública de la Generalitat Valenciana, resolc:
  
Primer
  
Es convoquen ajudes per a l'adquisició, la renovació o la millora d'equipament cientificotecnològic per a infraestructures d'investigació i s'aproven les bases per les quals es regirà la seua concessió, que s'inclouen com a annex de la present resolució.
  
Segon
  
Esta convocatòria recull accions a desenrotllar durant l'any 2003. Les ajudes d'esta convocatòria es sufragaran a càrrec de la línia T4694000 del capítol VII del programa pressupostari 542.10: ?Investigació Científica i Tècnica- dels Pressupostos de la Generalitat Valenciana per a l'exercici 2003, per un import de 3.217.980, 00 euros. Esta línia podrà ser cofinançada pel Fons Europeu per al Desenrotllament Regional. Les concessions estaran condicionades a l'existència en els pressupostos de la Generalitat Valenciana per a l'any 2003, de crèdit adequat i suficient per a això, havent-se de publicar en el Diari Oficial de la Generalitat Valenciana a este efecte, resolució de la Subsecretaria de l'Oficina de Ciència i Tecnologia en la qual es determinarà l'aplicació pressupostària i la quantia global màxima que servirà de suport a esta. El pagament de bestreta serà possible si la Llei de Pressupostos de la Generalitat Valenciana per a l'exercici 2003 així ho establix.
  
Tercer
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent a la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent a la publicació de la present resolució.
  
Disposició final
  
La present resolució entrarà en vigor el dia següent de la seua publicació en el Diari Oficial de la Generalitat Valenciana.
  
València, 18 de desembre de 2002.- El subsecretari de l'Oficina de Ciència i Tecnologia: Javier Quesada Ibáñez.
  
ANNEX
  
1. Objecte i àmbit
  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, de les ajudes per a l'adquisició, la renovació o la millora d'equipament cientificotecnològic per a infraestructures d'investigació.
  
2. Accions susceptibles d'ajuda
  
Les ajudes previstes en esta convocatòria es podran destinar a la creació o la millora infraestructures, per mitjà de l'adquisició, de la renovació o la millora d'equipament cientificotècnic per a la seua utilització per a grups d'investigació. El cost mínim del dit equipament haurà de ser superior o igual als 60.000 euros, IVA exclòs.
  
Queden exclosos expressament d'esta convocatòria:
  
a) L'adquisició d'ordinadors personals i complements informàtics.
  
b) Les despeses financeres derivades de l'adquisició de les infraestructures i els equipaments.
  
c) L'obra civil de reforma o de millora dels edificis, del mobiliari, dels aparells i els instruments d'ús general no científic, d'oficina, d'aplicació a la docència o a la realització de servicis tècnics i de control de qualitat.
  
3. Beneficiaris i sol·licitants
  
3.1. Podran sol·licitar estes ajudes les següents entitats, ubicades a la Comunitat Valenciana:
  
a) Universitats públiques valencianes i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i de Coordinació de la Investigació Científica i del Desenvolupament Tecnològic, i en la Llei 13/1986, de 14 d'abril, de Foment i de Coordinació General de la Investigació Científica i Tècnica, a través dels seus centres, instituts, departaments, seccions o altres unitats d'investigació.
  
c) Societats científiques legalment constituïdes, col·legis professionals i altres entitats públiques o privades amb finalitat investigadora legal o estatutària i personalitat jurídica pròpia i sense ànim de lucre.
  
3.2.Les sol·licituds formulades per un investigador de l'entitat sol·licitant que siga investigador principal d'almenys un projecte vigent de I+D+I, finançat amb fons públics. Les sol·licituds hauran de dur el vistiplau del representant legal de l'entitat sol·licitant. La dita conformitat suposa el compromís de l'entitat a recolzar la correcta realització de l'activitat per a la qual se sol·licita l'ajuda i, si és el cas, a anticipar les quantitats necessàries, mentre no es faça efectiu l'import de l'ajuda, per a la realització de l'activitat subvencionada.
  
4. Requisits
  
4.1. Les sol·licituds hauran d'anar avalades per un mínim de tres investigadors principals de projectes vigents de I+D+I finançats amb fons públics, diferents de l'investigador sol·licitant, que hauran de justificar correctament la participació dels seus grups d'investigació (no necessàriament ubicats a la Comunitat Valenciana) en la utilització de l'equipament.
  
4.2. Cada investigador podrà avalar una única proposta.
  
5. Presentació de sol·licituds
  
5.1. Les sol·licituds es formalitzaran en els corresponents models normalitzats, que estaran disponibles en l'adreça d'internet http://www.gva.es/ocyt.
  
5.2. Les sol·licituds i la documentació, així com qualsevol altre tipus de correspondència posterior, es dirigiran a la Subsecretaria de l'Oficina de Ciència i Tecnologia i es presentaran en el Registre de l'Organisme Públic Valencià d'Investigació (C/ Colom, 66, 46597 València), o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud es trameta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de sol·licitud.
  
5.3. El termini de presentació de sol·licituds serà de vint dies hàbils a comptar des de'l dia 13 de gener de 2003.
  
6. Formalització de sol·licituds
  
Els sol·licitants presentaran original i còpia dels documents següents, utilitzant els impresos normalitzats disponibles:
  
a) Sol·licitud d'ajuda per a l'adquisició, la renovació o la millora d'equipament cientificotecnològic per a infraestructures d'investigació.
  
b) Fotocòpia confrontada del DNI o document equivalent de la persona que formula la sol·licitud.
  
c) Dades personals i fotocòpia confrontada del DNI o document equivalent dels investigadors principals que avalen la sol·licitud.
  
d) Documentació acreditativa que l'investigador sol·licitant i els avalistes són beneficiaris de projectes vigents de I+D+I finançats amb fons públics.
  
e) Currículum vitae de l'investigador sol·licitant i dels altres investigadors principals que avalen la sol·licitud, així com currículum col·lectiu i composició dels grups d'investigació que dirigixen.
  
f) Memòria en què conste la localització física de la ubicació de l'equip, així com una justificació de la necessitat de la seua adquisició en relació amb les activitats de I+D+I de l'entitat sol·licitant, amb indicació de la necessitat de la utilització de la dita tècnica instrumental enfront d'altres equipaments alternatius que pogueren utilitzar-se. En particular, es descriurà la integració i la complementarietat de l'equipament sol·licitat en relació amb les instal·lacions cientificotecnològiques noves o ja existents.
  
g) Memòria justificativa dels investigadors principals que avalen la sol·licitud, en la qual justificaran la seua participació en la utilització de l'equipament d'investigació de referència.
  
h) Descripció tècnica detallada i valoració econòmica de l'equipament que es pretén adquirir per mitjà de la presentació, almenys, de dos pressupostos o factures proforma de firmes comercials diferents. Excepcionalment, i només en casos correctament justificats, podrà acceptar-se la presentació d'un únic pressupost o factura proforma. S'acompanyarà, a més, del programa d'actuacions que garantisca l'execució de les inversions en l'exercici per al qual es concedix la subvenció
  
i) Declaració responsable, firmada pel cap del departament o unitat equivalent que formula la sol·licitud, tot enumerant les ajudes sol·licitades i/o concedides fins al moment de la presentació de la sol·licitud, per a finançar el mateix equipament cientificotècnic.
  
j) Compromís formal de cofinançament amb els recursos de la mateixa entitat sol·licitant, que haurà d'arribar a un mínim del 25% del cost total de l'equipament sol·licitat, IVA exclòs.
  
k) Compromís subscrit pel representant legal de l'organisme beneficiari, que garantisca la utilització compartida de l'equip per diversos grups d'investigació.
  
l) Compromís subscrit pel representant legal de l'organisme beneficiari, per a assegurar la correcta utilització i manteniment de l'equipament cientificotècnic, de forma que garantisca la màxima disponibilitat i rendiment de l'equipament sol·licitat.
  
m) Declaració responsable dels investigadors principals que avalen la sol·licitud, d'haver justificat correctament les beques o subvencions que els hagen sigut atorgades amb anterioritat, a càrrec dels Pressupostos de la Generalitat Valenciana.
  
n) Dades de domiciliació bancària segons model facilitat a l'efecte (fitxa de manteniment de tercers).
  
o) Les entitats sol·licitants incloses en el punt 3. 1. b) que no hagen sol·licitat amb anterioritat ajudes o subvencions gestionades per la Subsecretaria de l'Oficina de Ciència i Tecnologia hauran de presentar la següent documentació:
  
a) Fotocòpia confrontada del CIF de l'entitat.
  
b) Fotocòpia confrontada dels estatuts o documentació acreditativa de la seua constitució.
  
c) Documentació acreditativa de la representació legal de la persona que dóna el vistiplau a la sol·licitud en nom de l'entitat sol·licitant, així com fotocòpia confrontada del DNI d'esta.
  
7. Instrucció del procediment
  
7.1. L'òrgan encarregat de la instrucció del procediment serà la Subsecretaria de l'Oficina de Ciència i Tecnologia que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.
  
7.2. Finalitzat el termini de presentació de sol·licituds, una vegada revisades i per mitjà de resolució del subsecretari de l'Oficina de Ciència i Tecnologia, es publicarà en el tauler d'anuncis de la Subsecretaria de l'Oficina Ciència i Tecnologia (C/ Colom 66, 46308 València) i en l'adreça d'internet abans referida, una relació de totes les sol·licituds que no reunisquen els requisits exigits, perquè en el termini de deu dies s'esmene la falta o es complete la documentació preceptiva. Si així no es fera, s'entendrà que el sol·licitant desistix de la seua sol·licitud, prèvia resolució en què es declare esta circumstància amb indicació dels fets produïts i les normes aplicables.
  
Així mateix, en la mateixa resolució es farà pública la relació provisional de sol·licituds excloses, amb expressió de la causa d'exclusió, perquè els interessats presenten les al·legacions que estimen oportunes en el mateix termini de deu dies.
  
7.3. Transcorregut el termini anterior, per mitjà de resolució del subsecretari de l'Oficina de Ciència i Tecnologia, es publicarà en el tauler d'anuncis abans mencionat i en la l'adreça d'internet abans referida, les relacions definitives d'admesos, d'exclosos i de desistits en la convocatòria.
  
7.4. La retirada de la documentació presentada, per a aquelles sol·licituds excloses, desistides o desestimades després del procés de selecció, podrà efectuar-se dins dels sis mesos següents a la resolució definitiva de la convocatòria. La documentació no arreplegada transcorregut este termini podrà ser destruïda.
  
7.5. La Subsecretaria de l'Oficina de Ciència i Tecnologia es reserva la facultat d'interpretar el contingut d'esta convocatòria.
  
8. Avaluació i selecció
  
8.1. L'avaluació i selecció de propostes i, si és procedent, l'assignació individualitzada de la quantia de les ajudes es realitzarà en concurrència competitiva i es tindrà en compte exclusivament la documentació aportada en la sol·licitud, per la qual cosa es prescindirà del tràmit d'audiència, d'acord amb el que disposa l'article 84.4 de la Llei 30/1992, de 26 de novembre.
  
8.2. Per a l'avaluació dels aspectes cientificotècnics dels criteris establits en l'apartat 9 d'esta convocatòria, la Subsecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva (ANEP) i/o dels experts en les matèries específiques que es consideren necessaris.
  
8.3. Una comissió de selecció, constituïda a l'efecte, examinarà les sol·licituds i elaborarà una relació prioritzada de les propostes a finançar tenint en compte, si és procedent, les decisions dels processos d'avaluació cientificotècnica i els aspectes d'oportunitat i adequació a les prioritats d'esta convocatòria establits en els criteris de l'apartat 9. Esta relació inclourà així mateix una proposta de pressupost per al finançament de l'equipament determinada segons criteris de màxima eficiència en l'assignació de recursos.
  
8.4. La comissió, a través del seu president, elevarà el subsecretari de l'Oficina de Ciència i Tecnologia la proposta de selecció de sol·licituds i, si és procedent, la llista de reserva.
  
9. Criteris d'avaluació de les sol·licituds
  
Els criteris que s'establixen per a l'avaluació de les sol·licituds d'equipament cientificotecnològic són els següents:
  
a) Adequació de l'equip sol·licitat a les activitats de I+D+I de l'organisme sol·licitant (40 punts).
  
b) El grau en què l'ajuda sol·licitada permetrà l'ús òptim i no redundant de recursos d'infraestructures per a la investigació en l'àmbit de la Comunitat Valenciana, així com el grau d'integració amb el teixit d'infraestructura científica nacional i europea. En especial, es valorarà l'ús compartit de l'equipament per part dels investigadors i/o grups de l'entitat beneficiària, així com la localització de l'equipament en servicis generals d'esta (25 punts).
  
c) La qualitat científica dels grups investigadors que avalen la sol·licitud (20 punts).
  
d) L'adequació del cost de l'equipament als objectius d'esta convocatòria, el grau de cofinançament acreditat per l'entitat sol·licitant i la disponibilitat d'altres fons de finançament per al mateix equipament que possibilite un acord de cofinançament entre institucions (15 punts).
  
10. Quantia de les ajudes
  
El caràcter de les ajudes que es concedixen serà de subvenció. La quantia de les ajudes serà determinada en cada cas en el procés de selecció tenint en compte les disponibilitats pressupostàries. La dita quantia podrà arribar fins el 75% del cost de l'equipament, IVA exclòs.
  
11. Resolució de concessió de les ajudes
  
11.1. Finalitzat el procés de selecció, la concessió o la denegació de les ajudes es realitzarà per resolució del subsecretari de l'Oficina de Ciència i Tecnologia. La resolució de concessió es publicarà en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
11.2. El termini màxim per a resoldre les sol·licituds presentades i per a la concessió de les ajudes que s'establixen en la present convocatòria serà de sis mesos a partir de la data de publicació en el Diari Oficial de la Generalitat Valenciana. El còmput d'este termini s'interromprà durant el termini requerit per a l'esmena i millora de sol·licitud per part l'interessat. Transcorregut el dit termini sense que s'haja dictat resolució s'entendrà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
11.3. Les resolucions a què es referixen els apartats 7.3 i 11.1 esgoten la via administrativa i contra elles podrà interposar-se recurs de reposició davant l'òrgan que va dictar l'acte, en el termini d'un mes comptador des del dia següent de la publicació de la resolució corresponent o recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la notificació de la resolució corresponent.
  
12. Compatibilitat de les ajudes
  
Les ajudes concedides per raó de la present convocatòria seran compatibles amb altres, qualsevol que siga la seua naturalesa i l'administració o entitat que les concedix, sempre que la suma de totes elles no supere el cost de l'actuació subvencionada.
  
13. Obligacions de les entitats beneficiàries
  
13.1. Les entitats beneficiàries estaran sotmeses a les obligacions generals derivades de la normativa vigent sobre ajudes o subvencions públiques i, en particular, a allò que fa referència l'article 47 de la Llei d'Hisenda Pública de la Generalitat Valenciana.
  
13.2. En particular, els beneficiaris estaran obligats a:
  
a) Realitzar l'activitat o adoptar el comportament que fonamenta la concessió de la subvenció, en els termes de la resolució de concessió.
  
b) Acreditar davant l'entitat que la concedix la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda en els terminis establits.
  
c) Facilitar la informació que li siga requerida per la Subsecretaria de l'Oficina de Ciència i Tecnologia, sobre l'execució i el seguiment de la inversió, quan compte amb finançament del Fons Europeu per al Desenrotllament Regional.
  
d) Facilitar les actuacions de control financer que corresponen a la Intervenció General de la Generalitat Valenciana, administració central o institucions de la Unió Europea, en relació amb les subvencions i les ajudes concedides.
  
e) Comunicar a la Subsecretaria de l'Oficina de Ciència i Tecnologia l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat.
  
f) Reintegrar a la Subsecretaria de Política Pressupostària i Tresor de la Generalitat Valenciana, quan corresponga segons el que preveu l'apartat 15 d'esta convocatòria, i en el termini de quinze dies, els imports corresponents a les ajudes concedides, i trametre còpia del document acreditatiu del reintegrament a la Subsecretaria de l'Oficina de Ciència i Tecnologia.
  
g) Acreditar, si és procedent, davant la Subsecretaria de l'Oficina de Ciència i Tecnologia, que estan al corrent de les seues obligacions tributàries i davant la Seguretat Social, en els termes establits en l'Orde de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de les subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana. A estos efectes, prèviament al cobrament de les ajudes, i a petició de la Subsecretaria de l'Oficina de Ciència i Tecnologia, els beneficiaris hauran de presentar els oportuns certificats de compliment de les seues obligacions fiscals i amb la Seguretat Social, referits a la data d'atorgament de les subvencions, expedits per la corresponent delegació de l'Agència Estatal de l'administració Tributària, per la direcció Territorial d'Economia i Hisenda que corresponga i per la direcció Provincial de la Tresoreria de la Seguretat Social.
  
h) Quan les entitats beneficiàries hagen, d'acord amb la legislació que els siga d'aplicació, d'aportar garanties per a la bestreta de subvencions, la garantia consistirà en un aval bancari per un import igual a la quantitat anticipada.
  
i) Fer constar en els treballs i les activitats realitzats, el patrocini de la Generalitat Valenciana i, quan així els siga notificat, el de la Unió Europea, en els termes que se li requerisca.
  
14. Acceptació
  
14.1. S'entendrà acceptada l'ajuda concedida, en els termes previstos en la resolució d'esta, si transcorreguts deu dies des de la publicació en el DOGV de la resolució de concessió, l'entitat interessada no haguera renunciat expressament per mitjà d'escrit dirigit a la Subsecretaria de l'Oficina de Ciència i Tecnologia.
  
14.2. L'acceptació per part dels beneficiaris de les ajudes implica la subjecció a les obligacions derivades de la normativa vigent sobre subvencions públiques i de les normes generals de procediment previstes en esta convocatòria.
  
Els beneficiaris de les ajudes regulades en esta convocatòria hauran d'utilitzar la subvenció per a la concreta destinació per a la qual ha sigut concedida.
  
14.3. En casos excepcionals i degudament motivats, el subsecretari de l'Oficina de Ciència i Tecnologia podrà autoritzar, prèvia sol·licitud del representant legal de l'entitat beneficiària, canvis o incidències en l'equipament subvencionat.
  
14.4. L'equipament obtingut a càrrec de la present convocatòria quedarà en propietat de les entitats beneficiàries que, segons el que disposa els apartats k) i l) de l'apartat 6, es comprometen a proporcionar la infraestructura material i humana necessària per a la seua instal·lació i correcte funcionament, així com a facilitar l'accés este d'altres membres de la comunitat cientificotècnica.
  
15. Seguiment i control de les accions
  
15.1. El seguiment cientificotècnic de les ajudes concedides correspon al subsecretari de l'Oficina de Ciència i Tecnologia, qui establirà els procediments adequats per a això i designarà, si és procedent, els òrgans, les comissions o els experts que estime necessaris per a realitzar les oportunes actuacions de seguiment i comprovació de l'aplicació de l'ajuda.
  
15.2. Tota alteració tant de les condicions tingudes en compte per a la concessió de les ajudes, com dels requisits i condicions establits en la present convocatòria i, en tot cas, l'obtenció concurrent de subvencions o ajudes atorgades per altres administracions o ens públics o privats, de qualsevol nacionalitat, podran donar lloc a la modificació de la resolució de concessió. La justificació de les despeses per quanties inferiors a la subvenció concedida, fixada en la resolució de concessió, comportarà una reducció de l'ajuda.
  
15.3. L'incompliment total o parcial de qualsevol dels requisits establits en el present capítol i la resta de normes que són d'aplicació, així com de les condicions que, si és procedent, s'establisquen en la corresponent resolució de concessió, donarà lloc, previ l'oportú expedient d'incompliment, a la cancel·lació de l'ajuda i a l'obligació de reintegrar junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat Valenciana. En particular, seran causa d'incompliment les següents:
  
- L'acumulació sobre una mateixa actuació de finançament procedent d'altres fons sense que hi haja notificació prèvia a la Subsecretaria de l'Oficina de Ciència i Tecnologia.
  
- El desenrotllament d'actuacions no coincidents amb els objectius proposats i els terminis estipulats, sense comptar amb l'expressa autorització de la Subsecretaria de l'Oficina de Ciència i Tecnologia.
  
- L'incompliment de l'obligació de justificació en els termes establits.
  
- L'obtenció de la subvenció sense reunir les condicions requerides en esta convocatòria.
  
- L'incompliment de la finalitat per a la qual va ser concedida la subvenció.
  
- Quan resulte acreditada, a través del seguiment que de les accions subvencionades efectue la Subsecretaria de l'Oficina de Ciència i Tecnologia, la inadequació de la despesa efectivament realitzada a la proposada i l'adjudicada.
  
15.4. Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la subvenció o ajuda rebuda, els agents encarregats de les dites funcions podran acordar la retenció de les factures, dels documents equivalents o substitutius i de qualsevol altre document relatiu a les operacions en què es manifesten els dits indicis.
  
16. Cessió de dades
  
La participació en la present convocatòria implicarà l'acceptació de la cessió, a favor de les administracions públiques, de les dades contingudes tant en la sol·licitud presentada com, si és procedent, en la resolució de concessió, a efectes estadístics, d'avaluació i de seguiment.
  
17. Justificació i pagament de les ajudes
  
17.1. Podrà procedir-se al pagament de les ajudes amb anterioritat a la realització de l'actuació sempre que així ho establirà la Llei de Pressupostos de la Generalitat Valenciana per a l'exercici 2003 i en el percentatge que en ella s'indique, prèvia presentació, si és procedent, d'aval bancari per les quanties anticipades, constituït d'acord amb la normativa vigent, en qualsevol de les direccions territorials de la Conselleria d'Economia, Hisenda i Ocupació.
  
17.2. Les actuacions subvencionades hauran de realitzar-se en l'exercici 2003, amb la limitació prevista en el punt 17.4.
  
17.3. A efectes de justificació de les ajudes, les entitats beneficiàries hauran de trametre a la Subsecretaria de l'Oficina de Ciència i Tecnologia, la següent documentació:
  
a) En el cas d'entitats que hagen de rendir comptes a la Generalitat Valenciana, i que estan incloses permanentment en els plans d'auditories per mitjà de les quals es porta a terme el control financer, les ajudes es justificaran per mitjà de certificat expedit per l'òrgan competent on s'expresse que l'ajuda concedida ha sigut correctament registrada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa de la despesa realitzada es troba en les dependències d'esta, a disposició de la Subsecretaria de l'Oficina de Ciència i Tecnologia, de la Intervenció General de la Generalitat Valenciana, de la Sindicatura de Comptes i, si és el cas, de la Intervenció General de l'Estat, de la Comissió Europea i del Tribunal de Comptes Europeu, adjuntant una relació detallada de les despeses realitzades en les actuacions recolzades per esta subvenció. Estes entitats hauran de conservar els originals de les factures i altres justificants de despesa durant el període legalment establit.
  
b) La resta d'entitats públiques o privades, hauran de presentar els originals o les còpies compulsades dels justificants de les despeses realitzades com a conseqüència de les actuacions recolzades per esta subvenció a nom de l'entitat beneficiària, expedits d'acord amb la normativa vigent.
  
c) Informe de recepció i d'utilització de l'equipament adquirit en el qual constarà una descripció de la ubicació definitiva de l'equipament, així com la conformitat amb el subministrament, la qualitat, i la seua adequació als fins previstos.
  
d) Certificat que acredite la inclusió de l'equipament objecte d'esta subvenció en l'inventari de l'entitat beneficiària.
  
17.4. Amb caràcter general, el termini per a la presentació de les justificacions acabarà el 31 de gener de 2004. En el cas d'aquelles entitats que hagen renunciat al cobrament anticipat de la subvenció, el dit termini finalitzarà el 5 de desembre del 2003.